Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Alkotmánybíróság 20/1990. (X. 4.) AB határozatában leszögezi, hogy a közszereplés vállalásával együttjárhat a magánszférához való jog bizonyos korlátozása, mint például a nyilvános közszereplés alkalmával készült kép- és hangfelvétel
Paragraph Index: 1093

(4) bekezdése alapján a személyes adatok védelme érdekében a képviselő-testület zárt ülést köteles elrendelni. A nyilvános képviselő-testületi, illetve bizottsági üléseken kép- és hangfelvétel készítésére irányuló kérelem közérdekű adat megismerése iránti kérelemnek minősül. Az Avtv. értelmében a kérelemnek az önkormányzat a kérelem tudomására jutását követő legrövidebb idő alatt, legfeljebb azonban 15 napon belül, közérthető formában köteles eleget tenni. Véleményem szerint az Ön által említett problémára szerencsés megoldás az lenne, ha a képviselő-testület, illetve bizottságok nyilvános üléseinek videózására általában, nem pedig a konkrét esetekre vonatkozóan nyújtana be kérelmet az önkormányzathoz, így elkerülhetővé válik az érdekmúlás esete. Az önkormányzat Önt a kérelem megtagadásáról — annak indokaival együtt — 8 napon belül írásban köteles értesíteni. Ezen dokumentum birtokában a megtagadás közlésétől számított 30 napon belül bírósághoz fordulhat. A perben az önkormányzatnak kell bizonyítania a kérelem megtagadásának jogszerűségét. 1999/18/II. szám A választópolgárok — a zárt ülés kivételével — betekinthetnek a képviselő-testület előterjesztésébe és ülésének a jegyzőkönyvébe. A zárt ülésről külön jegyzőkönyvet kell készíteni. Az Avtv. szerint a közérdekű adatokat tartalmazó dokumentumról annak tárolási módjától függetlenül — költségtérítés ellenében — a kérelmező másolatot kérhet. A zárt ülések előterjesztései és jegyzőkönyvei tehát nem nyilvánosak, de maguk a döntések általában igen. Természetesen az önkormányzati döntések nyilvánosságra hozatala nem járhat a személyes adatok sérelmével, mint ahogy azt a későbbi példa is mutatja. Az Ötv. 17. § (3) bekezdésének helyes értelmezése szerint a nyilvános ülések előterjesztései a képviselő-testület ülése előtt is megismerhetők. Az előterjesztések, valamint a nyilvános ülésen készített jegyzőkönyvek másolatát az állampolgárok megkaphatják. Ennek határideje a fent idézett szabály alapján nem az önkormányzati ülés időpontjától, hanem a kérelem tudomásra jutásától számítandó. Az önkormányzatok számára a gyakorlatban sokszor nehézséget okoz a közpénzek felhasználására vonatkozó adatok elhatárolása a polgárok személyes adataitól. A segélyben részesítettek neve, lakcíme, a segély összege a személyes adatok védelme alatt áll, így azok csak törvényi felhatalmazás alapján vagy az érintettek beleegyezésével hozhatók nyilvánosságra. Ellenben közérdekű adatnak minősül az, hogy a települési önkormányzat mekkora összeget fordít az adott költségvetési évben szociális segélyezésre. Természetesen számos hasonló példát lehetne említeni. Budapest, 1997. június 17. Üdvözlettel: Dr. Majtényi László (284/K/1997) * * * [Állásfoglalás az országgyűlési képviselők tevékenységével és jövedelmével kapcsolatos adatok nyilvánosságáról] Dr. Géczi József Alajos úrnak elnök az Országgyűlés Mentelmi, összeférhetetlenségi és mandátumvizsgáló bizottsága Tisztelt Elnök Úr! Az 1997. május 27-én kelt levelében felvetett kérdéssel kapcsolatban az álláspontom a következő. Véleményem szerint a 18. §-ban felsorolt bejelentési kötelezettség alá eső tevékenységekkel és jövedelmekkel kapcsolatos adatok — a 18. § és a 22. § egybevetése alapján — a hatályos törvényi szabályozás alapján nem nyilvános adatok. A 18. § ugyanis meghatározott tevékenységekre és jövedelmekre vonatkozó bejelentési kötelezettséget ír elő, melynek címzettje az Országgyűlés elnöke. A 22. § (1) bekezdése szerint az e körbe tartozó adatok nyilvántartását a Mandátumvizsgáló bizottság vezeti. Ugyanezen § (2) és (3) bekezdése arra enged következtetni, hogy e nyilvántartásba még a Mentelmi bizottságnak sincs betekintési joga. Ilyen jogot a Mentelmi bizottság számára a (2) bekezdés csak az 1. számú melléklet szerinti vagyonnyilatkozatra vonatkozóan enged, mégpedig összeférhetetlenségi eljárás megindítása esetén. Nyilvánosságra hozni pedig kizárólag a törvény

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes